Campionii nu se nasc oricum și nici oriunde – scrie primarul comunei Florești Stoenești, Constantin Dumitru într-o postare pe facebook-ul Primăriei .
Astăzi, consăteanul nostru Ianis Croitoru a devenit campion național de tineret alături de echipa de fotbal Farul Constanța, echipă la care joacă și o face foarte bine.
Succesul lui Ianis vine în completarea succesului altui fotbalist de mare talent de la noi din comună și mă refer la Laurențiu Vlăsceanu care tocmai a promovat în superligă alături de echipa sa, Unirea Slobozia, al cărei om de bază a fost în toată campania de promovare.
Ambii fotbaliști au 18 ani și fac parte din noul val de talente certe al fotbalului românesc.
Nu-l putem trece cu vederea nici pe Alex Stănică, floreșteanul nostru ajuns căpitan la Concordia Chiajna și acum vine întrebarea : Câte localități din județul Giurgiu dau fotbalului românesc trei tineri jucători activi în primele două eșaloane ? Niciuna în afară de Florești-Stoenesti.
Unii au să-mi spună că este exclusiv meritul băieților și-al familiilor lor. De acord, dar de-aici de la Florești-Stoenești a mai zburat o pasăre rară, probabil cel mai creativ mijlocaș dreapta din ultimii 30 de ani. I se spunea Micul Beckham.
Sună cumva a laudă postarea mea ? Asta am și vrut pentru că am cu ce! – mai notează primarul comunei Florești Stoernești, Constantin DUMITRU.
Vă rugăm să folosiți un limbaj decent în comentariile pe care le lasati. Folosirea de cuvinte obscene, atacuri la persoana autorului (autorilor) materialului, afisarea de anunturi publicitare, precum si jigniri, trivialitati, injurii se vor sanctiona prin cenzurarea partiala a comentariului, stergerea integrala sau chiar interzicerea dreptului de a posta, prin blocarea IP-ului folosit. Site-ul jurnalgiurgiuvean.ro nu răspunde pentru opiniile postate în rubrica de comentarii. Responsabilitatea formulării acestora revine integral autorului comentariului!